**UNIUNEA NAȚIONALĂ A BAROURILOR DIN ROMÂNIA**

**CONSILIUL U.N.B.R.**

**BUCUREȘTI - 09 IUNIE 2023**

**Hotărârea nr. 2**

***09 iunie 2023***

**privind alegerea vicepreședinților**

**Uniunii Naționale a Barourilor din România**

*Consiliul Uniunii Naționale a Barourilor din România (în continuare, U.N.B.R.), întrunit la data de 09 iunie 2023 în București, constituit în conformitate cu dispozițiile art. 64 alin. (1) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare,*

*În conformitate cu dispozițiile art. 60 alin. (1) lit. c), art. 65 lit. o) și art. 66 din Legea nr. 51/1995, precum și ale art. 37 alin. (1) din Hotărârea nr. 5/08 iulie 2011 a Consiliului U.N.B.R. privind Regulamentul de organizare și funcționare a Uniunii Naționale a Barourilor din România și de desfășurare a ședințelor Consiliului U.N.B.R. și a Hotărârii Consiliului U.N.B.R. nr. 1071/07 martie 2015,*

*Luând act de procesele – verbale ale Comisiilor de numărare a voturilor pentru alegerea vicepreședinților U.N.B.R., constituite distinct pentru alegerea a doi vicepreședinți - reprezentanți ai Baroului București și a trei vicepreședinți - reprezentanți ai celorlalte barouri din țară,*

**H O T Ă R Ă Ș T E :**

**Art. 1.** – Sunt aleși următorii vicepreședinți ai Uniunii Naționale a Barourilor din România:

|  |  |  |  |
| --- | --- | --- | --- |
| Nr. crt. | Numele și prenumele: | Baroul: | Calitatea: |
|  | Av. DRAGNE Ion | București | Vicepreședinte |
|  | Av. FENECHIU Cătălin-Daniel | București | Vicepreședinte |
|  | Av. BACO Mihai | Alba | Vicepreședinte |
|  | Av. MIHAI Liviu-Viorel | Suceava | Vicepreședinte |
|  | Av. STĂNILĂ Iosif-Sergiu | Timiș | Vicepreședinte |

**Art. 2.** – Durata mandatului de vicepreședinte al U.N.B.R. este de patru ani. Sunt aplicabile dispozițiile art. 68 alin. (2) din Legea nr. 51/1995.

**Art. 3.** – Prezenta Hotărâre se afișează pe pagina web a U.N.B.R. ([www.unbr.ro](http://www.unbr.ro)) și se comunică prin e-mail barourilor, care vor asigura comunicarea hotărârii către membrii acestora.

**PREŞEDINTE U. N. B. R.**

**Av. Traian-Cornel BRICIU**